stanford-oval/wikipedia huggingface dataset:
כחלון השיטה

| כחלון השיטה |
| --- | --- |
 כחלון השיטה זכר, אחד משני  הפרטים שנצפו בירושלים, 19 בספטמבר 2011.
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: כחליליים
סוג:: כחלון
מין:: כחלון השיטה
שם מדעי
 Azanus ubaldus

כַּחְלוֹן הַשִּׁטָּה (שם מדעי: Azanus ubaldus, שם קודם: כחליל השיטה) הוא פרפר-יום המשתייך למשפחת הכחליליים. כחלון השיטה הוא מין ממוצא אפריקאי אשר חדר לאזורנו דרך השבר הסורי אפריקאי זהו מין טרופי אשר מצוי באזורים יבשים ערבתיים ומדבריים. כחליל השיטה הוגדר בשנת 1782 על ידי פרטים שנמצאו בסרי לנקה.
כחלון השיטה הוא ממיני הפרפרים הקטנים בעולם. המין מתאפיין בעלי דו-פרצופיות או דו-צורתיות זוויגית. הזכרים כחולים והנקבות חומות אפורות. חלק הכנף התחתון אפור בהיר עם קווים כהים, בחלקן התחתון של הכנפיים האחוריות ישנן נקודות כהות קרובות לגוף הפרפר ושתי נקודות כהות בשפת הכנף החיצונית.
אזור מחיה

הפרפרים הבוגרים מעופפים סביב ענפי שיטה סלילנית ושיטת הנגב המהווים צמחים פונדקאים למאכל לזחלי הפרפר אשר ניזונים מכפתורי הפרחים. תפוצתו: דרום תוניס, חופי חצי האי ערב, חצי האי סיני, הודו וסרי לנקה. כחליל השיטה תועד לראשונה בישראל באזור תמנע על ידי דובי בנימיני.
בישראל הוא מצוי בעיקר בדרום הארץ (נצפה באזור באר שבע באזור נחל סוללים), בשדה בוקר, באזור המכתשים, בים המלח ובעין גדי. שני פרטים של כחליל השיטה נצפו בשנת 2011 בירושלים.
הפרפרים הבוגרים נראים בערבה החל מחודש פברואר ולאורכה של השנה עד דצמבר ומקימים כמה דורות במהלך השנה. באזור הר הנגב נצפה מטיל ביצים על שיטה אוסטרלית. בתצפיות בכחלילי השיטה באזור הנגב התברר שאוכלוסיות הפרפר אינן שורדות את ירידת הטמפרטורה בחורף.
שלבי התפתחות > הביצה

ביצה לבנה, עגולה, שטוחה ובעלת זיזים. קוטר הביצה 0.5 מ"מ. היא מוטלת יחידה בין ניצני הפרחים של השיטה.
שלבי התפתחות > הזחל

הזחל הבוקע מהביצה צבעו לבן עם ראש שחור והוא שעיר, עם גדילתו משתנה צבעו לירוק ולחום ירוק, השינוי הצבעוני מקנה לו הסוואה טובה על ענפי השיטה. הוא ניזון מכפתורי הפרחים.
שלבי התפתחות > הגולם

בדומה לגלמי מיני כחליליים רבים גם גולם כחליל השיטה הוא מטיפוס גולם החגורה.
לקריאה נוספת

דובי בנימיני, מדריך הפרפרים בישראל, כתר, 2002, מהדורה שישית 2010, עמ' 180 - 181.
דובי בנימיני, גינת הפרפרים בישראל, כתר, 2009, עמ' 216.
יצחק איזנשטיין, פרפרי ארץ ישראל, הוצאת המחבר, 2003, עמ' 225.
יצחק איזנשטיין, על פרפרים וצמחים בישראל, הוצאת משרד הביטחון, עמ' 130 -131.
ביטאון אגודת חובבי הפרפרים - תיאור תצפית על ידי ד"ר צביקה אבני, כרך כז'(2) תשע"א, נובמבר 2010, עמ' 23.
הערות שוליים

↑  כחלון השיטה באתר הרשימה האדומה של IUCN
↑  "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמ' 180
↑  "פרפרי ארץ ישראל " מאת יצחק איזנשטיין, 2003, עמ' 225
↑  "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמ' 180
↑  "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמ' 180
↑  "גינת הפרפרים" מאת דובי בנימיני, 2009, עמ' 216
↑  "ביטאון אגודת חובבי הפרפרים"- תיאור תצפית על ידי ד"ר צביקה אבני, כרך כז'(2) תשע"א, נובמבר 2010, עמ' 23
↑  "גינת הפרפרים" מאת דובי בנימיני, 2009, עמ' 216
↑  "גינת הפרפרים" מאת דובי בנימיני, 2009, עמ' 216
↑  "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמ' 181-180
↑  "פרפרי ארץ ישראל " מאת יצחק איזנשטיין, 2003, עמ' 225
↑  "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמ' 181-180
↑  "פרפרי ארץ ישראל " מאת יצחק איזנשטיין, 2003, עמ' 225
↑  "גינת הפרפרים" מאת דובי בנימיני, 2009, עמ' 216
↑  "מדריך הפרפרים" מאת דובי בנימיני, הוצאת "כתר" הדפסה שישית מעודכנת, 2010 עמ' 180
כריס מאבינגה

כריס מאבינגה (באנגלית: Chris Mavinga; נולד ב-26 במאי 1991) הוא כדורגלן מהרפובליקה הדמוקרטית של קונגו המשחק בטורונטו בעמדת המגן השמאלי.
קריירת מועדונים

מאבינגה נולד בעיירה מו שבצרפת לאם אנגולית ואב קונגולזי. מאבינגה התחיל את הקריירה שלו במספר מועדונים מקומיים עד שבגיל 15 הצטרף למחלקת הנוער של פריז סן-ז'רמן. אחרי שלוש שנים בפריז, מאבינגה חתם לשלוש שנים בליברפול והצטרף לאקדמיה של המועדון. ב-21 בדצמבר 2010 הושאל לגנק מליגת העל הבלגית עד לסיום העונה. ב-13 בפברואר 2011 ערך את הופעת הבכורה שלו בגנק בניצחון 0–2 נגד סטנדרד לייז'. ב-17 במאי מאבינגה שבר את לסתו של אל-מהדי קרסלה כתוצאה מבעיטה בפניו במהלך משחק הליגה נגד סטנדרד לייז'.
ב-19 ביולי 2011, חתם בסטאד רן תמורת מיליון פאונד. מאבינגה ערך את הופעת הבכורה שלו ברן במחזור הראשון מונפלייה. בעונתו הראשונה במועדון רשם רק 14 הופעות ולמרות הצעה מגנק בה שיחק בעברו הואר החליט להישאר ברן. ב-19 באוקטובר 2012 הושעה מאימוני הקבוצה ביחד עם חברו לקבוצה יאן מבילה בטענה כי הם מזלזלים באימונים ונשלחו להתאמן עם קבוצת הנוער. ב-3 בנובמבר שב לשחק בניצחון 0–2 נגד סטאד ריימס ומאז שמר על מקומו בהרכב הקבוצה. ב-15 בפברואר 2013 הבקיע שער עצמי בהפסד 0–2 לליל. את עונת 2012/2013 סיים עם 27 הופעות בליגה.
ב-7 באוגוסט 2013 חתם ברובין קאזאן מליגת העל הרוסית ל-4 שנים תמורת 5 מיליון אירו. ב-31 באוגוסט 2013 ערך את הופעת הבכורה שלו בקאזאן במשחק ליגה נגד אוראל. בקיץ 2014 הושאל לסטאד ריימס עד לסיום העונה לאחר שלא מצא את מקומו בקאזאן. בקיץ 2015 הושאל לטרואה.
קריירה בינלאומית

מאבינגה שיחק בצעירותו בכל הנבחרות הצעירות של צרפת ואף זכה עם נבחרת הנוער באליפות אירופה בכדורגל עד גיל 19 - 2010. בנובמבר 2012 הושעה מהנבחרות הלאומיות עד ל-31 בדצמבר 2013 עקב בעיות משמעת.
ב-9 ביוני 2015 ערך את הופעת הבכורה שלו בנבחרת הרפובליקה הדמוקרטית של קונגו בתיקו 1-1 נגד קמרון.
תארים

ליגת העל הבלגית: 2010/2011
אליפות אירופה בכדורגל עד גיל 19: 2010
לז אמבסאדר

| --- | --- |

מועדון הלילה "לז אמבסדור" במלון קריון, פריז. ציור של אדגר דגה
 מידע כללי
 סוג:  אולם תיאטרון, בית קולנוע 
 כתובת:  jardins des Champs-Élysées 
 מיקום:  הרובע השמיני של פריז 
 מדינה:  צרפת 
 הקמה ובנייה
 תקופת הבנייה:  ?–1931
 תאריך פתיחה רשמי:  1931 
 קואורדינטות:  48°52′03″N 2°19′07″E﻿ / ﻿48.867472222222°N 2.3185833333333°E﻿ / 48.867472222222; 2.3185833333333
  (למפת פריז מוגדלת) לז אמבסאדר(למפת פריז רגילה) לז אמבסאדר
 
לז אמבסאדר (בצרפתית: Les Ambassadeurs) היא מסעדה בפריז.
מיקום והיסטוריה

המסעדה שוכנת במלון קריון, וניבטת אל כיכר הקונקורד בליבה של פריז. לז אמבסאדר, שנבנתה ב-1758, פעלה כמסעדה מאז אמצע המאה ה-19.
לז אמבסאדר מעוצבת בסגנון הרוקוקו של המאה ה-18, היא הגיעה לשיא תהילתה כמסעדה ומועדון לילה (מסוג ה-Café chantant, בית קפה המשלב הופעות בין כתליו) בשנות השבעים, השמונים והתשעים של המאה ה-19, מאות מטרים ספורים מהאופרה גרנייה. המסעדה היוותה מרכז בידור עבור האצולה, בשנות השבעים של המאה ה-19 היא הייתה מוקד משיכה לדמויות נודעות באמנות ובבוהמה. אדגר דגה, ואנרי דה טולוז-לוטרק ציירו את באי מועדון הלילה. זמר הקברט הצרפתי אריסטיד ברואן הופיע במקום.
המסעדה החזיקה בשני כוכבים במדריך מישלן האדום תחת השף ז'אן-פרנסואה פיאז'. נכון ל-2011 היא מחזיקה בכוכב אחד תחת השף כריסטופר האש.
לז אמבסאדר נבחרה במקום 50 בטיבה בעולם במשאל 50 המסעדות הטובות בעולם לשנת 2007, נבחרה במקום 45 בשנת 2008, ובמקום 47 בשנת 2009.
בשנת 2010 היא זכתה בפרס ממדריך 50 המסעדות הטובות בעולם.
לקריאה נוספת

George E. Smith, III. James, Degas, and the Modern View. NOVEL: A Forum on Fiction, Vol. 21, No. 1 (Autumn, 1987), pp. 56-72
Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010; pp. 117, 184-185, 186.
הערות שוליים

↑  למשל ציורו של טולוז-לוטרק Fashionable People at Les Ambassadeurs, המוצג במוזיאון טייט בריטניה, טולוז לוטרק וסביבתו הבריטית, שנות התשעים של המאה ה-19, אתר מוזיאון טייט. ראו גם קברט (1876-77), של אדגר דגה.
↑  מסעדת לז אמבסדור במקום 50 במשאל 50 המסעדות הטובות בעולם לשנת 2007
↑  מסעדת לז אמבסדור במקום 45 במשאל 50 המסעדות הטובות בעולם לשנת 2008
↑  מסעדת לז אמבסדור במקום 47 במשאל 50 המסעדות הטובות בעולם לשנת 2009
↑  פרס למסעדת לז אמבסדור ממדריך 50 המסעדות הטובות בעולם 2010
| --- | --- |
בקרת זהויות :  NLI: 987007439018705171  GND: 10012337-5  ISNI: 0000 0001 2179 0206  LCCN: n85261199  SUDOC: 028653491  VIAF: 146253612   WorldCat (עם VIAF): 146253612 
ערך זה הוא קצרמרבנושא מזון ובנושא פריז. אתם מוזמנים לתרום לוויקיפדיה ו.
לתור את הארץ

| --- | --- |

הכריכה הקדמית של הספר
 מידע כללי
 מאת:  קובי כהן-הטב
 שפת המקור:  עברית
 סוגה:  ספרי ארץ ישראל
 הוצאה
 הוצאה:  יד יצחק בן-צבי
 תאריך הוצאה:  2007
 מספר עמודים:  285
 קישורים חיצוניים
 הספרייה הלאומית:  002550257
לתור את הארץ - התיירות בארץ ישראל בתקופת המנדט 1917 - 1948 - הוא ספרו של פרופ' קובי כהן-הטב מהמחלקה ללימודי ארץ ישראל וארכאולוגיה באוניברסיטת בר-אילן בהוצאת יד יצחק בן-צבי. המחבר סוקר את הדרך שבה הפכה ארץ ישראל מארץ שבה מטיילים בעיקר עולים לרגל לארץ שבה גם תיירות פנימית ותיירות חוץ שאינה ממניעים דתיים.
כהן-הטב מייחס את התפתחות התיירות להנהגת אמצעי תחבורה חדשים, כמו המכונית וכן למדיניות רשויות המנדט הבריטי ביחס לתיירים; בין השאר, עריכת ירידים כמו יריד המזרח והאירועים העונתיים, פיתוח שירותי חוף הים בתל אביב ובחיפה, הופעת תיירות הקייט, התפתחות תיירות המרפא וצמיחת ענף הארחה בקיבוצים.
המחבר טוען כי התיירות הייתה אחד הגורמים החשובים בכניסת המודרניזציה לארץ ישראל בתקופת המנדט הבריטי.
התפתחות מהותית הייתה בתיירות בירושלים. הביאו לכך המקומות הקדושים וגם הקמת מרכזי תרבות בירושלים כמו כבניין ימק"א ומוזיאון רוקפלר לארכאולוגיה. הודות לתיירות החלה להתפתח תשתית שירותי תיירות בירושלים והופיעו ספרי הדרכה, פרסומים תיירותיים ומורי דרך.
ערך זה הוא קצרמרבנושא ספרים ובנושא המנדט הבריטי. אתם מוזמנים לתרום לוויקיפדיה ו.
לתה

נהר לתה (ביוונית: λήθη) הוא נהר במיתולוגיה היוונית, אחד מחמשת נהרות השאול שנמצאים בעולם התחתון בממלכתו של האדס. ידוע גם בתור נהר השכחה.
הנהר זרם סביב המערה של היפנוס ודרך השאול, כל מי ששתה מהמים של הנהר שכח את כל זכרונותיו. לתה היה גם שמו של הרוח היוונית של השכחה, שאיתה הנהר היה מזוהה לעיתים קרובות.
ביוונית עתיקה, המילה לתה (λήθη) אומרת פשוטו כמשמעו "שכחה" או "העלמה".
מיתולוגיה

הנהר הוא אחד מחמשת נהרות השאול; ארבעת האחרים הם אכרון (נהר הכאב), קוקיטוס (נהר הקינה), פלגתון (נהר האש), וסטיקס (נהר השנאה, הנהר שמפריד בין הארץ לעולם התחתון). רוחות הרפאים של המתים היו מחויבות לשתות מהמים של נהר לתה כדי לשכוח את חיי התמותה שלהן.
לתה היה גם שמה של ההתגלמות של השכחה, שאיתה הנהר היה מזוהה לעיתים קרובות. בסדרת הספרים גיבורי האולימפוס מוזכר נהר לתה, הוא הנהר שהביא לכך שיפטוס הטיטאן יאבד את זכרנו ויהפוך לבוב, שעובד בתור מנקה בארמון האדס.
כלב גדול

| כלב גדול Canis Major |
| --- | --- |
  מפת קבוצת הכוכבים כלב גדול
 סמליות:  הכלב הגדול של אוריון
 עלייה ישרה:  7 שעות
 נטייה:  °‏20-
 שטח נראה:  380 מעלות מרובעות
 דירוג שטח נראה:  במקום ה־43
 מספר כוכבים בבהירות נראית < 3:  6
 הכוכב הבהיר ביותר:  סיריוס, α בכלב גדול
 בהירות נראית הכוכב הבהיר:  -1.46
 מטר מטאורים:  אין
 מערכות כוכבים גובלות:  ארנבת  חד קרן  יונה  ירכתי הספינה
 נראית בין קוי הרוחב °‏60 ו־°‏90- מומלץ לצפות בשעה 21:00 במהלך חודש פברואר
כלב גדול היא קבוצת כוכבים מ-88 קבוצות הכוכבים המודרניות, שנכללה גם ב-48 קבוצות הכוכבים שנמנו על ידי תלמי. היא אמורה לסמל את הגדול משני הכלבים שעוקבים אחר אוריון הצייד.  כלב גדול מכיל את סיריוס, הכוכב הבהיר ביותר בשמי הלילה.
כוכבים מעניינים

α בכלב גדול (סיריוס) הוא הכוכב הבהיר ביותר בשמי הלילה. זהו כוכב לבן - כחלחל במרחק של 8.6 שנות אור ובהירות נראיתו היא מדרגה 1.46-. סיריוס הוא למעשה כוכב זוגי, אך בן זוגו, שנקרא הגור, הוא ננס לבן עם בהירות מדרגה 8.3 ובשל הבדלי הבהירות הגדולים בין שני הכוכבים, קשה מאוד להבחין בו. שני הכוכבים מקיפים זה את זה במחזוריות של כ-50 שנים. משמעות שם הכוכב היא "חורך", משום שחמסיני הקיץ מגיעים לאחר זריחתו השמימית. היוונים הקדמונים התייחסו לימי חמסין כ"ימי הכלבים", משום שרק כלבים מתרוצצים בחוץ בחום שכזה (להבדיל מקור כלבים), ומכך נבע הייחוס של סיריוס לכלב ושל קבוצת כלב גדול לכלב.
β בכלב גדול (מירזם) הוא ענק כחול במרחק של כ-500 שנות אור. בהירותו משתנה מעט בין דרגות 1.95 ו-2.0. פירוש שמו הוא "המבשר" שכן הוא זורח מעט לפני סיריוס ו"מבשר" על זריחתו הצפויה.
δ בכלב גדול (וזן) הוא על-ענק צהוב במרחק של כ-1,800 שנות אור ועם בהירות מדרגה 1.8, כך שהוא הכוכב השלישי בבהירותו בקבוצה.
ε בכלב גדול (אדרה) הוא ענק כחול במרחק של 430 שנות אור ועם בהירות מדרגה 1.5 זהו הכוכב השני בבהירותו בקבוצה. הכוכב פולט קרינה  בעוצמה פי 20,000 מהשמש ולו היה נמצא במרחק של סיריוס (8.6 שנות אור) הוא היה בהיר פי 15 מנוגה והיה ניתן לראותו גם באור יום. בדומה לסיריוס, גם הוא כוכב זוגי עם בן זוג עמום ביותר עם בהירות מדרגה 7.5 ובשל הבדלי הבהירויות, ניתן לראותו רק בטלסקופ גדול.
η בכלב גדול (אלודרה) הוא על-ענק כחול במרחק של כ-3,000 שנות אור. הכוכב מתנפח ומתכווץ ובהירותו משתנה בין דרגות 2.4 ו-2.5.
ζ בכלב גדול (פורוד) הוא כוכב לבן - כחלחל במרחק של כ-336 שנות אור ועם בהירות מדרגה 3. לכוכב יש בן זוג עמום מכדי להראות וקיומו התגלה רק באמצעות מדידות ספקטרוסקופיות. הכוכבים מקיפים זה את זה בזמן מחזור של 675 ימים.
VY בכלב גדול נחשב לאחד מהכוכבים הגדולים ביותר הידועים לאדם. זהו על-ענק אדום שקטרו ככל הנראה פי 1,800 - 2,100 פעמים מקוטר השמש. לשם השוואה, לו היה VY כלב גדול מחליף את השמש, מסילתו של שבתאי הייתה כולה בתוך הכוכב. על אף גדלו VY אינו נראה לעין בלתי מצוידת או אף במשקפת, כי בשל מרחקו, שמוערך בכ-5,000 שנות אור, בהירות נראיתו הנראית היא רק מדרגה 9.5.
גרמי שמיים מעניינים נוספים

M41 הוא צביר פתוח במרחק של כ-2300 שנות אור הנראה ככתם עם בהירות נראית מדרגה 4.6 כ-4 מעלות מדרום לסיריוס. במשקפת ניתן להבחין בעשרות כוכבים עם דרגות בהירות 7 ו-8.
NGC2362 הוא צביר פתוח נוסף המכיל עשרות כוכבים הניתנים לצפייה באמצעות משקפת. הצביר נמצא סביב הכוכב τ בכלב גדול.
מיתולוגיה

קבוצת כוכבים זו הייתה ידועה במזרח הקדום מלפני אלפי שנים. בתקופה הקלאסית באירופה קבוצה זו סימלה לרוב את ליילאפס, כלב הציד של אקטאון, ולפעמים את כלב הציד של פרוקריס, הנימפה של ארטמיס, או זו שניתנה לאאוס על ידי קפאוס, שהיה ידוע כל-כך בזריזותו שזאוס שיבצו בכיפת השמיים. בדרך-כלל כלב גדול (או סיריוס לבדו) סימל את כלב הציד של אוריון, שרודף אחרי הארנבת או עוזר לאוריון להילחם בשור, וכך מתייחסים אליו אראטוס, הומרוס והסיודוס. היוונים הקדמונים התייחסו רק לכלב אחד, ועד לתקופה הרומית נוסף הכלב הקטן ככלבו השני של אוריון.
המיתולוגיה הרומית התייחסה לכלב גדול גם כ"קסטוס אירופי" - הכלב השומר על אירופה, שנכשל במניעת חטיפתה על ידי יופיטר בצורת שור, וגם בתור קרברוס, כלב השמירה של השאול.
בשל חיוורות הכוכבים לא ניתן להחליט האם הכלב הגדול פונה אל מעל או אל מתחת למישור המילקה. כאשר הוא מביט מטה, משום שסיריוס נחשב כלב בעצמו, המיתולוגיה היוונית הקדומה חשבהו לעיתים לכלב דו-ראשי. ככזה, יחד עם האזור הריק של השמיים (כיום שייך לקבוצות הכוכבים החיוורות ג'ירף ולינקס) ואזורים אחרים במזל תאומים (שביל החלב, תאומים, אוריון ועגלון) ייתכן שכלב גדול היווה את המקור לאגדת צאן גריון, אחת משתים עשרה המטלות של הרקולס.
ראו גם

אוריון
כלב קטן
כלבי ציד
לואיס קפלדי

| --- | --- |

 לידה:  7 באוקטובר 1996 (בן 28) גלאזגו, הממלכה המאוחדת 
 שם לידה:  לואיס מארק קפלדי
 מוקד פעילות:  הממלכה המאוחדת 
 תקופת הפעילות:  מ-2017 
 מקום לימודים:  New College Lanarkshire, St Kentigern's Academy 
 סוגה:  פולק רוק, פופ
 שפה מועדפת:  אנגלית 
 כלי נגינה:  גיטרה, פסנתר, קול
 חברת תקליטים:  קפיטול רקורדס, וירג'ין, ורטיגו רקורדס 
 פרסים והוקרה:  פרס המוזיקה הבריטית לפריצת השנה (2020)  פרס המוזיקה הבריטית לשיר השנה (2020) 
 www.lewiscapaldi.com
 פרופיל ב-IMDb
 
לואיס מארק קפלדי (באנגלית: Lewis Marc Capaldi; נולד ב-7 באוקטובר 1996) הוא זמר-יוצר סקוטי.
קפלדי היה מועמד לפרס "תגלית השנה" בטקס פרסי ה-BRITS לשנת 2019, והסינגל שלו, "Someone You Loved" הגיע למקום הראשון במספר מצעדי פזמונים בבריטניה ובארצות הברית, ואף היה מועמד לשיר השנה בטקס פרסי הגראמי לשנת 2020. הסינגל זכה במקום הראשון בטקס פרסי ה-BRITS לאותה השנה.
כמו כן, קפלדי זכה בפרס Best New Artist בטקס פרסי ה-BRITS לשנת 2020.
ביוגרפיה

קפלדי נולד ב-7 באוקטובר 1996 בגלאזגו שבסקוטלנד, הממלכה המאוחדת, שם התגורר עד גיל ארבע. קפלדי הוא הצעיר מבין ארבעה ילדים, לאמא אחות ואב סוחר דגים. כבר בגיל שנתיים החל לעסוק במוזיקה, כאשר תחילה למד לנגן בתופים ובגיטרה, ובגיל תשע הופיע בפאבים.
קפלדי למד בבית ספר קתולי בבלקברן שבמערב העיר לות'יאן שבסקוטלנד, ובשנת 2016 סיים לימודי מוזיקה בקולג'.
ב-20 באוקטובר 2017, הוציא את המיני-אלבום הראשון שלו, Bloom.
ב-8 בנובמבר 2018, הוציא את המיני-אלבום השני שלו, Breach.
ב-17 במאי 2019, הוציא את אלבום המוזיקה הראשון שלו, Divinely Uninspired to a Hellish Extent, ממנו יצאו הסינגלים המצליחים "Bruises", "Someone You Loved", "Hold Me While You Wait" ו-"Before You Go".
ב-27 בספטמבר 2019, הוציא את המיני-אלבום השלישי שלו, Bruises.
ב-19 במאי 2023, הוציא את אלבום האולפן השני שלו, Broken By Desire To Be Heavenly Sent אשר מתוכו יצאו הסינגלים "Forget Me", ‏"Wish You The Best ו-"Pointless".
חיים אישיים

דודו מדרגה שנייה הוא השחקן והבמאי הסקוטי פיטר קפלדי, אשר כיכב בקליפ לסינגל "Someone You Loved".
קפלדי הוא גם רחוק משפחה של פיזיקאי הגרעין ג'וזף קפלדי.
בספטמבר 2022 פרסם שהוא סובל מתסמונת טורט.
דיסקוגרפיה > אלבומי אולפן

2019: Divinely Uninspired to a Hellish Extent
2023: Broken By Desire To Be Heavenly Sent
דיסקוגרפיה > מיני-אלבומים

2017: Bloom
2018: Breach
2020: To Tell the Truth I Can't Believe We Got This Far
דיסקוגרפיה > אלבומי הופעה

2019: Up Next Live From Apple Champs-Élysées
הופעות > סיבובי הופעות

2019–2020: Divinely Uninspired to a Hellish Extent Tour
2023 Broken by Desire to Be Heavenly Sent Tour
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גראמי | סרט המוזיקה הטוב ביותר | לואיס קפלדי: איך אני מרגיש עכשיו | מועמדות |  |
| 2024 | פרסי המוזיקה הבריטית | שיר השנה | "Wish You the Best" | מועמדות |  |
הערות שוליים

1 2  "Companies House: Lewis Marc Capaldi".{{cite web}}:  תחזוקה - ציטוט: url-status (link)
1 2 3  Zycinski, Alan (22 בפברואר 2018). "Who is Chewis Capaldi? The Bruises singer dubbed Scotland's Ed Sheeran supporting Sam Smith and Kodaline on his European Tour". The Scottish Sun. {{cite news}}:  (עזרה)
↑  Bloom - EP by Lewis Capaldi, Genius (באנגלית)
↑  Breach - EP by Lewis Capaldi, Genius (באנגלית)
↑  Divinely Uninspired to a Hellish Extent by Lewis Capaldi, Genius (באנגלית)
↑  Bruises by Lewis Capaldi, Genius (באנגלית)
↑  Jeffries, Stuart (31 באוגוסט 2006). "No more Mr Nice Guy". The Guardian. London. נבדק ב-26 בספטמבר 2009. {{cite news}}:  (עזרה)
↑  Rising Scottish star Lewis Capaldi meets long-lost relative at London gig as Doctor Who appears. Daily Record (23 February 2018). Retrieved on 2019-02-11.
↑  Lewis Capaldi reveals he has Tourette's - saying diagnosis is a relief, סקיי ניוז, ‏7 בספטמבר 2022 (באנגלית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  BRITs 2024 Nominees revealed!, BRIT Awards (באנגלית)
| --- | --- |
בקרת זהויות :  PLWABN: 9813143935705606  BnF: cb17869703w (data)  GND: 115662858X  ISNI: 0000 0004 6561 9226  LCCN: no2019122842  MusicBrainz: 526aab94-697f-44a9-b630-41d1c0505953  NKC: xx0260829  RERO: 02-A028481639  SUDOC: 272628883  VIAF: 11152502993810800007   WorldCat (עם VIAF): 11152502993810800007 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
לון מאיירס

| --- | --- |

לון מאיירס, 1880
 לידה:  16 בפברואר 1858 ריצ'מונד, וירג'יניה
 פטירה:  16 בפברואר 1899 (בגיל 41) ניו יורק, ארצות הברית 
 מידע כללי
 מדינה:  ארצות הברית ארצות הברית
 השכלה:  Richmond High School 
 גובה:  1.72 מטר
 ספורט
 ענף ספורט:  אתלטיקה
 תת-ענף:  50 יארד ועד ריצת מייל
 מועדון:  מועדון האתלטיקה של מנהטן
 כניסה להיכל התהילה:  היכל התהילה של האתלטיקה בארצות הברית   היכל התהילה של הספורטאים היהודים
 הישגים
 שיאים אישיים:  שיאי עולם: 250 יארד: 26.0 שניות (1882)  350 יארד: 36.8 שניות (1881)  400 יארד: 43.675 שניות (1882)  440 יארד (על דשא): 49.4 שניות (1885)  500 יארד: 58.0 שניות (1880)  600 יארד: 1:11.4 דקות (1882)  660 יארד: 1:22.0 דקות (1880)  800 יארד: 1:44.4 דקות (1882)  840 יארד (על דשא): 1:48.6 דקות (1885)  880 יארד (על דשא): 1:56.5 דקות (1885)  1000 יארד: 2:13.0 דקות (1881)
 
לורנס יוג'ין "לון" מאיירס (באנגלית: Laurence Eugene "Lon" Myers‏; 16 בפברואר 1858 - 16 בפברואר 1899) היה אתלט אמריקאי יהודי. זכה ב-15 תוארי אליפות ארצות הברית, 10 תוארי אליפות קנדה ו-3 תוארי אליפות בריטניה וקבע 11 שיאי עולם בריצות שונות מ-250 יארד ועד ריצת 1000 יארד.
מאיירס החזיק בכל שיאי ארצות הברית בריצות מ-50 יארד ועד ריצת מייל. בין השנים 1880 - 1888 החזיק בשיאי העולם בריצות ל-100 יארד, 440 יארד ול-880 יארד.
מאייר נחשב באותה העת לגדול האתלטים בעולם.
קורות חיים

מאיירס נולד בריצ'מונד, וירג'יניה בן למשפחה יהודית. אביו סלומון מאיירס עבד כלבלר. עם סיום לימודיו בתיכון בשנת 1875 עבר עם משפחתו לניו ג'רזי ואחר כך לניו יורק, שם עבד כמנהל חשבונות.
בשנת 1878 החל מאייר להשתתף בתחריות ריצה כחבר במועדון היאכטות ניקרבוקר. במרבית השנים במהלך הקריירה שלו (21 שנים) היה חבר במועדון האתלטיקה של מנהטן.
בשנת 1879 קבע מאיירס בריצת רבע מייל (402.34 מטר, ריצת 400 מטר) שיא עולם חדש של 49.2 שניות ובכך היה לאתלט הראשון בעולם שרץ ריצה זו מתחת ל-50 שניות. ב-20 בספטמבר אותה שנה הוא קבע בריצה זו תוצאה של 49.5 שניות למרות שאת ה-120 יארד האחרונים הוא רץ ללא נעל ימו שנפלה לו בעת הריצה. באליפות ארצות הברית באותה שנה הוא זכה ב-3 מדליות זהב וקבע בכל ריצה שיא עולם חדש, בריצה ל-220 יארד תוצאה של 22.75 שניות, בריצה ל-440 יארד תוצאה של 49.2 שניות ובריצה ל-880 יארד.
באליפות ארצות הברית שנערכה בשנת 1880 זכה מאייר ב-4 מדליות זהב, בריצת 100 יארד (10.4 שניות), בריצת 220 יארד (23.6 שניות), בריצת 440 יארד (52 שניות) ובריצת 880 יארד (2.04.6 דקות).
בשנת 1881 קבע מאיירס בריצת 350 יארד שיא עולם חדש של 36.8 שניות, בריצת 440 יארד שיא עולם חדש של 48.6 שניות, בריצת 880 יארד שיא עולם חדש של 1:55.5 דקות ובריצת 1000 יארד שיא עולם חדש של 2:13.0 דקות. באליפות ארצות הברית שנערכה באותה שנה הוא זכה ב-3 מדליות זהב, בריצת 100 יארד (10 שניות), 220 יארד (23 שניות) ובריצת 440 יארד (49.4 שניות).
באליפות ארצות הברית שנערכה בשנת 1882 זכה מאייר במדליית זהב בריצת 440 יארד בתוצאה של 51.6 שניות. שנה לאחר מכן האו זכה שוב במדליית זהב בריצת 440 יארד בתוצאה של 52 שניות.
באליפות ארצות הברית שנערכה בשנת 1884 זכה מאיירס ב-3 מדליות זהב בריצת 220 יארד (24.2 שניות) בריצת 440 יארד (55.8 שניות) ובריצת 880 יארד (2:09.8 דקות).
מאיירס נפטר מדלקת ריאות ביום הולדתו ה-41 בניו יורק.
שיאי עולם

250 יארד: 26.0 שניות (1882)
350 יארד: 36.8 שניות (1881)
400 יארד: 43.675 שניות (1882)
440 יארד (על דשא): 49.4 שניות (1885)
500 יארד: 58.0 שניות (1880)
600 יארד: 1:11.4 דקות (1882)
660 יארד: 1:22.0 דקות (1880)
800 יארד: 1:44.4 דקות (1882)
840 יארד (על דשא): 1:48.6 דקות (1885)
880 יארד (על דשא): 1:56.5 דקות (1885)
1000 יארד: 2:13.0 דקות (1881)
שיאי ארצות הברית

50 יארד: 5.5 שניות (1884)
100 יארד: 10.0 שניות (1880), קבע עוד פעמיים
200 יארד: 20.3 שניות (1881)
300 יארד: 31.375 שניות (1881)
440 יארד: 48.6 שניות (1881)
700 יארד: 1:31 דקות (1882)
880 יארד: 1:55.4 דקות (1884)
1320 יארד: 3:13 דקות (1882)
ריצת מייל: 4:22.6 דקות (1882)
תארים והישגים

בשנת 1974 נכלל מאיירס בהיכל התהילה של האתלטיקה בארצות הברית
בשנת 1980 נכלל מאיירס בהיכל התהילה של הספורטאים היהודים
הערות שוליים

1 2  Laurence (Lon) Myers, באתר USA Track & Field (באנגלית)
1 2  LAURENCE E. "LON" MYERS, באתר International Jewish Sports Hall of Fame (באנגלית)
↑  Joe D. Willis and Richard G. Wettan, L. E. Myers “World’s Greatest Runner”, Queens College, CUNY, N.Y.(באנגלית)
| --- | --- |
בקרת זהויות :  LCCN: n97036926  VIAF: 78061420   WorldCat (עם VIAF): 78061420
לאגואה

| --- | --- |
לאגואה
לאגואה
 מידע
 עיר:   ריו דה ז'ניירו
 שטח:  5.11 קמ"ר
 אוכלוסייה:  21,198 (2010)
 קואורדינטות:  22°58′13″S 43°12′38″W﻿ / ﻿22.97028°S 43.21056°W﻿ / -22.97028; -43.21056
  מיקום השכונה בריו
 
לאגואה היא שכונה אמידה שמיועדת למגורים, באזור הדרומי של ריו דה ז'ניירו. השכונה ממוקמת מסביב ללגונה דה פריטש, ממנה קיבלה גם השכונה את שמה. מתגוררים בה כ-21,000 תושבים.
השכונה גובלת בשכונות: איפנמה, לבלון, קופקבנה, גאביה, ז'ארדים בוטניקו ואומאיטה. מסביב ללגונת דה פריטש יש שביל אופניים באורך 7.5 קילומטר ופארקים רבים.
השכונה היא השכונה השלישית שהכי יקר לחיות בה בדרום אמריקה. היא אחת מהמקומות היחידים בריו דה ז'ניירו שאין בהם פאבלות.
לואיס קלדרה

לואיס קלדרה (באנגלית: Louis Caldera;‏ נולד ב-1 באפריל 1956) הוא פוליטיקאי אמריקאי חבר המפלגה הדמוקרטית, ששימש כראש המשרד הצבאי בבית הלבן מינואר ועד מאי 2009,. מיולי 1998 ועד ינואר 2001 הוא היה מזכיר הצבא של ארצות הברית וקודם לכן, מינואר 1992 ועד ינואר 1997 הוא כיהן כחבר האספה המדינתית של קליפורניה.
קורות חייו

לואיס קלדרה, בנם של מהגרים ממקסיקו, סולדד ובנחמין קלדרה, נולד באל פאסו, טקסס. כשהיה בן ארבע עברה המשפחה לקליפורניה. לזמן קצר הם התגוררו בדיור ציבורי בשכונת בויל הייטס בלוס אנג'לס ולאחר מכן עברו לוויטיאר. ב-1978 הוא סיים לימודי בוגר במדעים באקדמיה הצבאית של ארצות הברית ולאחר מכן שירת שירות בצבא ארצות הברית עד 1983, רוב הזמן בפורט דיקס, ניו ג'רזי. לאחר שירותו הצבאי הוא המשיך בלימודיו באוניברסיטת הרווארד וב-1987 הוא קיבל תואר מוסמך אוניברסיטה משולב במשפטים ובמנהל עסקים מבית הספר הרווארד למשפטים ומבית הספר למנהל עסקים של הרווארד, בהתאמה.
בעת לימודיו בהרווארד הוא הכיר את רעייתו, אווה אורלבקה קלדרה. לזוג שלוש בנות, כולן גם הן בוגרות הרווארד.
קריירה משפטית

לאחר סיום לימודיו עבד קלדרה בעריכת דין בין השנים 1987–1990 במשרד עורכי הדין "או'מלווני ומאיירס" בלוס אנג'לס ולאחר מכן ועד 1991 במשרד עורכי הדין "בוכלטר, נימר, פילדס ויאנגר". בין השנים 1991–1992 הוא שימש כסגן היועץ המשפטי של מחוז לוס אנג'לס.